Új igazgató a PwC Magyarország vezetői között

A PwC Magyarország örömmel jelenti be új igazgatójának kinevezését. Szeptember 1-jétől Luczó Gábor a transzferár csapatot erősíti új pozíciójában.

Luczó Gábor (35) 2011-ben csatlakozott a PwC Magyarország adótanácsadó részlegének transzferár csoportjához, hogy átlátható transzferárképzési stratégia és transzferárazási gyakorlat kialakításában segítse a nagyvállalati ügyfeleket. 2018-tól másfél évig a Nemzeti Adó- és Vámhivatalnál dolgozott, ahol a transzferár-ellenőrzési módszertani területet vezette, majd 2019-ben visszatért a PwC-hez. Igazgatóként elsősorban a pénzügyi és az energiaszektorban tevékenykedő hazai és multinacionális cégek munkájának támogatásáért felel széleskörű transzferár-szolgáltatások biztosításával.

Gábor a Szegedi Tudományegyetemen diplomázott közgazdászként és adótanácsadó képesítéssel is rendelkezik. A szakember kiterjedt szakmai kapcsolatrendszerének köszönhetően, hazai és nemzetközi szakértőkkel együttműködve társaságunk tovább erősítheti pozícióját az ügyfeleknek nyújtott komplex transzferárazási kihívások megoldásában.

Sajtókapcsolat:

* Szőke Cecília, PR vezető menedzser
* PwC Hungary
* +36 1 461 9100

Eredeti tartalom: PwC Magyarország

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/5711/uj-igazgato-a-pwc-magyarorszag-vezetoi-kozott/